അതിഥി തൊഴിലാളികളുടെ വിവരങ്ങള് ഉപയോഗിച്ച് പെന്ഷന് തട്ടിപ്പ് ഇപിഎഫ്ഒ ഉദ്യോഗസ്ഥര്ക്കെതിരെ കേസെടുത്ത് സിബിഐ ന്യൂഡല്ഹി: അതിഥി തൊഴിലാളികളുടെ വിവരങ്ങള് ഉപയോഗിച്ച് 2.71 കോടി രൂപയുടെ പെന്ഷന് പണം തട്ടിയ സംഭവത്തില് മൂന്ന് പ്രൊവിഡന്റ് ഫണ്ട് ഓര്ഗനൈസേഷന് ഉദ്യോഗസ്ഥര്ക്കെതിരെ സിബിഐ കേസെടുത്തു. ചന്ദ്രന് കുമാര് സിന്ഹ, ഉത്തം താഗരെ, വിജയ് ജാര്പെ എന്നിവര്ക്കെതിരെയാണ് കേസ്. ലോക്ഡൗണിനെ തുടര്ന്ന് പിഎഫ് ഓര്ഗനൈസേഷന് പണം പിന്വലിക്കല് മാനദണ്ഡങ്ങളില് ഇളവ് വരുത്തിയിരുന്നു. ഈ സാഹചര്യം ഇവര് മുതലെടുക്കുകയായിരുന്നു. ഇപിഎഫ്ഒയിലെ വിജിലന്സ് വിഭാഗത്തിന്റെ പരാതിയില് ഇവര്ക്കെതിരെ അഴിമതി, വഞ്ചനാ കുറ്റങ്ങള് ചുമത്തി. പാവപ്പെട്ട അതിഥി തൊഴിലാളികളുടെ ആധാര് നമ്ബര് ശേഖരിക്കുകയും അവരെ വിവിധ കമ്ബനികളിലെ ജീവനക്കാരായി രേഖകളില് കാണിച്ച് പണം തട്ടുകയുമായിരുന്നു. 2020 മാര്ച്ച് മുതല് 2021 ജൂണ് വരെയുള്ള കാലയളവിലായിരുന്നു തട്ടിപ്പ്. മുഖ്യസൂത്രധാരന് സീനിയര് സോഷ്യല് സെക്യൂരിറ്റി അസിസ്റ്റന്റായ ചന്ദന് കുമാര് സിന്ഹയാണെന്ന് സിബിഐ അറിയിച്ചു. Stories you may Like